**Mentor Gárda tagfelvételi pályázat**

A BME Közlekedésmérnöki és Járműmérnöki Kar Hallgatói Képviselete, a Kar aktív nappali tagozatos hallgatói számára a 2022/23. őszi és 2022/23. tavaszi félévre **Mentor Gárda tagfelvételi pályázatot** hirdet.

A Mentor Gárda tagjai segítik az elsőévesek beilleszkedését az egyetemi életbe, részt vesznek a kari hagyományok ápolásában és átadásában, valamint segédkeznek a Gólyatábor, Regisztrációs heti programok és egyéb gólyaprogramok szervezésében.

Jelentkezés menete:

A jelentkezés feltétele kitölteni a mellékelt adatlapot és írni egy motivációs levelet (fényképpel, bemutatkozással együtt), amiben válaszolsz az alábbi kérdésekre.

Ha **nem voltál** még mentor:

* Miért szeretnél a Mentor Gárda tagja lenni?
* Miért vagy alkalmas a feladatra?
* Szerinted milyen feladatokat lát el egy mentor?
* Mennyi időt szentelnél a feladataidra?
* Külső szemmel milyennek látod a Mentor Gárdát?
* Hogyan javítanál a Mentor Gárda megítélésén?
* Mik a jó mentor ismérvei? (7-8 jellemző)
* Ki volt a mentorod, hogyan értékelnéd a munkáját?
* Milyen közösségi tevékenységeket végeztél eddig?
* Mi a véleményed és mik a tapasztalataid a kari hagyományőrzéssel kapcsolatban?
* Hogyan állsz a tanulmányaiddal?

Ha **voltál már** mentor:

* Miért szeretnél ismét jelentkezni?
* Miben változtatnál az előző évekhez képest?
* Milyen problémát észleltél a Mentor Gárda működésével kapcsolatban?
* Mi az, amiben fejlődni szeretnél?
* Hogyan javítanál a Mentor Gárda megítélésén?
* Milyen közösségi tevékenységet végeztél a Mentor Gárda mellett?
* Hogyan lehetne több gólyát elérni a hivatalos információkkal?
* Mivel lehetne a gólyaprogramok részvételi arányán javítani?
* Mi a véleményed és mik a tapasztalataid a kari hagyományőrzéssel kapcsolatban?
* Hogyan állsz a tanulmányaiddal?

A pályázatot leadók vállalják, hogy:

* részt vesznek az előzetesen meghirdetett oktatásokon:
* 1. alkalom: 2022.05.06. 18:00 – Oktatás, TVSZ szösszenetek
* 2. alkalom: 2022.05.13. 18:00 – Kollégium, juttatás-térítés
* 3. alkalom: 2022.05.19. 20:00 – Kari közélet, hagyományőrzés
* részt vesznek egy mentor felkészítő tréningen (2022.05.14)
* megírnak egy tudásfelmérő tesztet (2022.05.20. 18:00 – 19:00) és részt vesznek egy szóbeli meghallgatáson.
* részt vesznek a következő programokon:
  + Mentor Gárda hétvége (később közös egyeztetés alapján)
  + Hallgatói Tábor (2022.08.11 – 2022.08.14)
  + Gólyatábor (2022.08.15 – 2022.08.18)
  + Mentor Gárda által szervezett események
  + Mentor Gárda ülések
  + Egyéb gólyaprogramok
* az őszi félévben hetente egyszer Egyetem-polgári ismeretek órát tartanak a tankör patronáló oktatójukkal együtt a tankörüknek.

Pályázat elbírálása és fellebbezés:

A leadott pályázatokat a kijelölt felvételi bizottság, majd a Közlekedésmérnöki és Járműmérnöki Kar Hallgatói Képviselete bírálja el.

A pályázó a pályázat elbírálását követő 15 napon belül felülvizsgálati kérelmet nyújthat be a Hallgatói Képviselethez. A felülvizsgálati kérelem kapcsán született döntés ellen - a BME HÖK Alapszabály 17.§ (3) bekezdésnek megfelelően - a közléstől, ennek hiányában tudomására jutásától számított 15 napon belül fellebbezéssel élhet, amelyet a BME Hallgatói Jogorvoslati Bizottság bírál el.

Pályázat leadási határidő:

**2022.05.01. 23:59**

Pályázat leadásának módja:

A pályázat érvényes leadásához szükséges egy e-mail küldése a [felveteli@kozlekkar.hu](mailto:felveteli@kozlekkar.hu) címre **MENTOR\_2022** tárggyal, a fent említett **motivációs levél** és a **kitöltött adatlap** csatolásával a határidő lejárta előtt. A pályázat leadása után a pályázó bővebb információt kap a továbbiakról, emellett csatolva kap egy dokumentumot, ami segíti a felkészülését a tudásfelmérőre.

A hiányos, vagy határidőn túl leadott pályázatok nem kerülnek elbírálásra.

**van den Hövel Lara**

BME-KJK Hallgatói Képviselet

Budapest, 2022.05.10. Tankör és utánpótlás felelős